o
PYHÄN HENGEN KASTE Osa 1
On kaksi tapaa ottaa kaste.
On altaassa kastaminen, jossa upottaudutaan veden alle ja -
josta sitten noustaan ylös. Eli vesikaste.
Mutta sitten on Niagaran putoukset -tapa.
Kun ensimmäistä kertaa katsoin Niagaran putouksia, tuumin:
"Noiden putousten alla ei voisi olla sekuntiakaan kastumatta."
Sellainen on Pyhän Hengen kaste. Kaikkialla sitä kuvaillaan, -
että Pyhä Henki laskeutui heidän ylleen ylhäältä.
Puhumme siis kahdesta kasteesta. Vesikasteesta, -
johon upottaudutaan ja josta noustaan ylös sekä -
Pyhän Hengen kasteesta, joka vain laskeutuu henkilön ylle.
Molemmissa tapauksissa kokee kokonaisvaltaisen kasteen, -
ei sirottelukastetta, vaan kokonaisvaltaisen kasteen.
On mielenkiintoista, että johdanto kaikissa 4:ssä evankeliumissa -
toteaa, että Jeesus kastaa Pyhällä Hengellä.
Sille on annettu liian vähän huomiota.
Luen nyt nämä evankeliumeiden neljä kohtaa.
Matt. 3:11. Johannes Kastaja sanoo:
"Minä kastan teidät vedellä parannukseen, mutta -
minun jälkeeni tulee toinen, joka on minua väkevämpi.
Minä en kelpaa edes riisumaan kenkiä hänen jalastaan.
Hän kastaa teidät Pyhällä Hengellä ja tulella."
Mark. 1:8 -kohdasta löydämme johdannon.
Johannes Kastaja sanoo:
"Minä olen kastanut teidät vedellä, mutta hän kastaa teidät -
Pyhällä Hengellä."
Luuk. 3:16 on seuraavanlainen versio.
Johannes Kastaja sanoo: "Minä kastan teidät vedellä,
mutta on tuleva minua väkevämpi.
Minä en kelpaa edes avaamaan hänen kenkiensä nauhoja.
Hän kastaa teidät Pyhällä Hengellä ja tulella."
Joh.1:33. Tämä osio siis esittelee Jeesusta.
Edeltäjä Johannes Kastaja esittelee häntä.
Jokaisessa neljässä evankeliumissa todetaan erillisesti, että -
Jeesus kastaa omansa Pyhällä Hengellä.
Johanneksen evankeliumissa esittelyä on hieman enemmän.
Joh. 1:29 "Seuraavana päivänä Johannes näki, että -
Jeesus oli tulossa hänen luokseen. Johannes sanoi:
'Katsokaa: Jumalan Karitsa, joka ottaa pois maailman synnin!'
Hän jatkaa jakeessa 33: "Minäkään en häntä tuntenut, mutta -
hän, joka lähetti minut kastamaan vedellä, sanoi minulle:
"Se, jonka päälle näet Hengen laskeutuvan ja jäävän,
kastaa Pyhällä Hengellä.
Minä olen sen nähnyt ja todistan, että tämä mies on Jumalan Poika.'
Johannes toteaa 3 asiaa: tämä on Jumalan Karitsa, -
Jumalan Poika ja Hän, joka kastaa Pyhällä Hengellä.
Se, että Jeesus on Jumalan Karitsa on meille tuttua.
Se todetaan kuitenkin vain yhdessä evankeliumissa, -
kun puolestaan se, että Jeesus kastaa Pyhällä Hengellä -
todetaan kaikissa neljässä evankeliumissa.
Toisin sanoen, se on yksi tärkeimpiä asioita, joka meidän tulee tietää.
On hienoa tuntea Hänet Pelastajana ja Jumalan Karitsana, -
mutta se ei lopu siihen. On tärkeää, että henkilökohtaisesti tuntee -
Hänet Pyhällä Hengellä kastajana.
Maallisen palvelutyönsä loputtua ja ylösnousemuksensa jälkeen -
Luuk. 24...
Anteeksi. Apostolien teot 1:4-5.
Jeesus toistaa tämän lupauksen.
Ei voi liikaa korostaa sitä, kuinka useasti tämä lupaus -
annetaan evankeliumeissa.
Apt. 1:4-5 Ollessaan koolla opetuslastensa kanssa Jeesus sanoi:
"Älkää lähtekö Jerusalemista, vaan jääkää odottamaan -
sitä, minkä Isä on teille luvannut ja mistä olette minulta kuulleet.
Johannes kastoi vedellä, mutta teidät kastetaan Pyhällä Hengellä.
Siihen ei ole enää montakaan päivää."
Jeesus toisti lupauksen, josta Johannes Kastaja oli puhunut.
Eli Jeesus kastaisi Pyhällä Hengellä.
Melkein kaikki Raamatun selostajat ovat samaa mieltä, -
että Jeesuksen lupaus toteutuu Apostolien teoissa 2:1-4.
Helluntaipäivänä.
Haluan lukea mitä Raamattu sanoo ja sitten lyhyesti -
punnita sen merkitystä. Apt. 2:1. "Kun sitten koitti -
helluntaipäivä, he olivat kaikki yhdessä koolla.
Yhtäkkiä kuului taivaalta kohahdus, kuin olisi käynyt raju -
tuulenpuuska, ja se täytti koko sen talon, jossa he olivat.
He näkivät tulenlieskoja, kuin kieliä, jotka jakautuivat ja -
laskeutuivat itse kunkin päälle.
He tulivat täyteen Pyhää Henkeä ja alkoivat puhua eri kielillä -
sitä mitä Henki antoi heille puhuttavaksi."
Kokemukseen liittyy siis kolme perättäistä vaihetta.
Ensimmäiseksi oli kaste.
Pyhä Henki tuli ylhäältä ja kastoi heidät.
Koko paikka täyttyi Hengen läsnäolosta.
Toiseksi: Jokainen täyttyi henkilökohtaisesti Pyhällä Hengellä.
Ei ollut kyse vain yhteisöllisestä asiasta, -
vaan kokemus, jonka jokainen itse koki.
Kolmanneksi: Tapahtui yliluonnollinen virtaus.
Tämä on yhtäpitävä Matt.12:34 periaatteen kanssa.
Matt.12:34. Jakeen loppuosa.
Jeesus sanoo: "Sydämen kyllyydestä suu puhuu."
Sanoisin: Mitä sydän on täynnä, sitä suusta tulvii.
Uudessa testamentissa on monia kohtia, jossa puhutaan -
ihmisistä, jotka täyttyvät Pyhällä Hengellä.
Jokaisessa kohdassa -
asia, mitä seuraavaksi tapahtui on, että henkilö puhui profetian -
sanoja tai hän puhui kielillä.
Tämä on siis yleispätevä periaate: Sydämen kyllyydestä suu puhuu.
Kun sydän on tulvillaan jotakin, se ilmenee puheena.
Näin tapahtui helluntaipäivänä.
Kun he olivat täyttyneet, he alkoivat kaikki puhua -
uusilla kielillä, sen mukaan kuin Henki heille jakoi.
On tärkeää ymmärtää, että Jumala ja ihminen ovat tässä yhteistyössä.
Jumala täytti heidät, mutta he aloittivat puhumaan.
Pyhä Henki ei suorittanut puhumista.
Ihmiset puhuivat, kun Henki antoi heille kielet.
Olen tavannut monia... Taustani on vuosia ollut helluntailaisuudessa.
"Prince-veli, tahdon Jumalan tekevän kaiken."
Tapasin miehen, joka kertoi vitkastelleensa 25 vuoden ajan.
Hän sanoi odottavansa, että Jumala tekee kaiken.
Sanoin: "Saat silloin odotella lopun ikääsi."
Asia ei ollut raamatullista.
Jumala tekee osansa ja sinun on tehtävä omasi.
Sinun tulee puhua Jumalan antaessa kielet.
He alkoivat kaikki puhua sitä, mitä Henki heille antoi.
On totta, että he viipyivät odotellen Pyhää Henkeä helluntaina.
Sen jälkeen ei enää tarvinnut odottaa Pyhää Henkeä, -
sillä Pyhä Henki oli jo tullut.
Kerron hieman kuinka apostoli Paavali kuvailee tätä.
2. Kor. 1:22.
2. Kor.1:22. Myös jae 21.
"Mutta Jumala itse vahvistaa meitä ja teitä uskossamme Kristukseen, -
Voideltuun, ja on myös antanut meille voitelunsa: Hän on painanut -
meihin sinettinsä ja antanut meidän sydämiimme vakuudeksi Hengen."
Paavali sanoo kaksi asiaa: Pyhä Henki on sinetti ja vakuus.
Efesolaiskirjeessä 1:14, hän käyttää samankaltaista kieltä.
Ef. 1:14
Jakeessa 13 hän sanoo: "Kristukseen tekin nyt uskotte
kuultuanne totuuden sanan, pelastuksenne evankeliumin.
Häneen uskoessanne te myös olette saaneet luvatun
Pyhän Hengen sinetiksenne. Se on meidän perintöosamme
vakuutena, joka takaa meille lunastuksen..."
Marginaalissa lukee "takuuna".
Joten Pyhän Hengen kasteen voi nähdä ja kuulla.
Se ei tapahdu vain sisäisesti niin, etteivät muut voisi sitä nähdä.
Paavali sanoo kaksi asiaa: Pyhä Henki on sinetti ja käsiraha.
Eli ensinnäkin sinetti.
Kuulutte jo Jeesukselle, mutta tämä identifioi teidät julkisesti.
Hän asettaa sinettinsä yllenne.
En tiedä muistaako kukaan aikaa, kun lähettelimme kirjattuja kirjeitä?
Kirjeet piti sinetöidä vahalla. Muistatteko?
Sitten piti lyödä leima.
Tätä Pyhä Henki on. Sinetti - kuin vaha.
Sitten Jeesus painaa leimansa ja olette kuten kirjattuja kirjeitä.
Kohtelu on erityistä. Huolenpito on tarkempaa.
Kun olette saaneet Pyhän Hengen kasteen, olette kirjattuja kirjeitä.
Taivaan postitoimistosta satelee erityistä huomiota.
Toinen sana on käsiraha tai vakuusmaksu.
Tämä on... Minua kielet kiinnostavat kovasti, -
ja mielenkiintoista on, että hepreaksi tämä sana on arbon.
Ja arbone arabiaksi sekä swahiliksi arabooni.
Toisin sanoen, sama sana säilyy näissä.
Puhuin arabiaa asuessani Jerusalemissa -
ensimmäisen vaimoni kanssa.
Muistan aina vuonna 1947, kun olimme juuri muuttaneet uuteen -
taloon Jerusalemissa ja tarvitsimme verhokankaita.
Menimme Vanhaan kaupunkiin ja löysimme verhokauppiaan.
Löysimme haluamamme.
Annan joitakin lukuja tässä... Tarvitsimme noin 20 jaardia -
ja hinta oli vaikkapa 5 dollaria per jaardi.
Yhteishinta oli siis 100 dollaria.
Sanoimme miehelle, ettei meillä ollut koko summaa mukana, -
mutta antaisimme viidesosan hinnasta käsirahana.
Arabiaksi käsiraha on "arbon".
Sanoimme: "Kun olemme maksaneet käsirahan sinun on muistettava:
verhot kuuluvat meille, ne täytyy laittaa syrjään, -
et voi myydä niitä muille.
Toiseksi: Käsirahamme on vakuutena, että palaamme noutamaan -
materiaalin ja maksamme loppusumman."
Sitä Pyhän Hengen kaste on. Jeesus on antanut käsirahan teistä, -
ettekä enää ole tarjolla muille asiakkaille. Toiseksi:
se on vakuus, että Hän on tulossa noutamaan omansa.
"Kun tulen takaisin, loppusumma on mukanani ja
tuolloin olette iankaikkisesti omani."
Kuinka elävä kuva siitä, mitä Pyhän Hengen kaste on.
Mikä sinetti on? Tästä ihmiset saattavat kiistellä.
Haluan sanoa, että Uusi testamentti viittaa vain yhteen sinettiin, -
eli kielilläpuhumiseen. Siihen, mitä Pyhä Henki puhuttavaksi antaa.
Olen tietoinen siitä, että on liikkeitä, esimerkiksi -
rastafarilaisuus Jamaikassa, jossa kultin jäsenet puhuvat kielillä.
Tämä pelästyttää joitakin. "Mistä tiedän, että saan oikean asian?"
Jeesus sanoi, että jos olet Jumalan lapsi ja pyydät Taivaan Isältäsi -
leipää, niin ei Hän anna sinulle käärmettä.
Jos pyydät oikeaa asiaa, niin Jumala on antanut vakuuden, -
että saat oikean asian. Ei tarvitse pelätä.
Mikäli et ole Jumalan lapsi, tuo lupaus ei päde.
On siis oltava Jumalan lapsi.
Jeesus sanoi, että jos pyydätte Pyhää Henkeä, Hän antaa sen teille.
Sinetti on siis näkyvä, sen voi kuulla ja se on julkinen.
Se ei ole salassa oleva,-
koska silloin se ei täyttäisi tarkoitustaan.
Sinetti on siis Apostolien 2. luvun mukaan, että alettiin puhua -
eri kielillä sen mukaan mitä Henki antoi.
Haluan sanoa siitä neljä asiaa.
Ensinnäkin, apostolit saivat itse kokea tämän sinetin.
Jeesus kehotti odottamaan Jerusalemissa, kunnes -
lupaus täyttyisi. Niinpä he odottivat 10 päivää.
Kun Pyhä Henki laskeutui ja he saivat kielet, ei tarvinnut -
enää odottaa. He olivat saaneet kokea sinetin.
Toiseksi: se sinetti hyväksyttiin myös muissa.
Tarkastelemme pian erästä merkittävää tapausta.
Kolmanneksi: He eivät enää pyytäneet toista sinettiä.
Toistan tämän, koska tämä on tärkeää.
Monet ovat kysyneet:
"Mistä tiedän, olenko saanut Pyhän Hengen kasteen?
Olen kokenut sitä ja tätä ja olen rukoillut, mutta mistä tiedän?"
Vastaan: Tiedät sen silloin, kun saat sinetin.
Kun alat puhumaan uusilla kielillä sen mukaan kuin Henki antaa.
Silloin saat sen, tai pikemminkin Hänet.
Hän on persoona.
Toistan nuo kolme asiaa. 1) Apostolit kokivat sinetin.
2) He hyväksyivät tämän sinetin myös muissa.
3) Eivätkä he enää pyytäneet toisenlaista sinettiä.
UT ei anna meille toisenlaista sinettiä.
Vaihtoehtoja ei tarjota.
Katsotaan mitä Jeesus sanoi
Luukkaan evankeliumissa 24:52-53
ylösnousemuksensa jälkeen, Hänen hyvästellessä opetuslapsensa.
Luuk. 24:52-53 "He kumartuivat..." Anteeksi.
Haluan tuoda toisen ajatuksen.
Monet ovat sanoneet: "Tulin niin iloiseksi, olin täynnä iloa -
ylistin Herraa koko ajan, eikö se ole se sinetti?"
Ei Uuden testamentin mukaan. On toki hienoa täyttyä ilolla -
ja ylistää Herraa, mutta se ei ole Uuden testamentin sinetti.
Tiedän sen siitä, että Jeesuksen ylösnousemuksen jälkeen...
Luukkaan evankeliumin lopussa sanotaan, -
silloin kun Hänet oli otettu taivaaseen:
"He kumartuivat maahan asti ja osoittivat Hänelle kunnioitusta -
ja sitten he riemua täynnä palasivat Jerusalemiin."
Heillä siis oli suuri ilo ja he alati ylistivät Jumalaa, -
mutta sinettiä ei vielä ollut.
Sen he saivat helluntaina. Jeesus oli kehottanut odottamaan.
Sen jälkeen ei enää tarvinnut odottaa, kun Pyhä Henki oli -
annettu ja he olivat saaneet uudet kielet.
Apostolien teoissa on eräs kohta, joka havainnollistaa tätä elävästi.
Apostolien teot luku 10. Luvun loppuosassa.
Tunnette kertomuksen, jossa Pietari johdatettiin Corneliuksen talolle.
Hän ei tahtonut mennä, kun se ei ollut soveliasta juutalaiselle
mennä pakanoiden kotiin aterioimaan heidän kanssaan.
Jumalan vaikutuksesta hän meni ja otti mukaan 6 muuta juutalaista veljeä.
Hän tahtoi todistajia.
Pietarin puhuessa Jeesuksesta... Apt.10:44.
"Pietarin vielä puhuessa
laskeutui Pyhä Henki kaikkiin, jotka olivat hänen sanojaan kuulemassa."
Mielenkiintoista miten hän eteni saarnassaan.
Edellisessä jakeessa hän sanoo:
"Hänestä kaikki profeetat todistavat, että jokainen, joka uskoo Häneen,
saa Hänen nimensä voimasta syntinsä anteeksi."
Ihmiset uskoivat yksinkertaisesti tämän ja saivat syntinsä anteeksi.
Kun anteeksianto oli saatu, Pyhä Henki tuli heidän ylleen.
Joten: "Pietarin vielä puhuessa laskeutui Pyhä Henki kaikkiin, -
jotka olivat hänen sanojaan kuulemassa.
Kaikki Pietarin mukana tulleet juutalaiset uskonveljet ihmettelivät
sitä, että Pyhän Hengen lahja vuodatettiin myös pakanoihin."
Hehän uskoivat, että evankeliumi oli ainoastaan juutalaisille.
Eivät he uskoneet, että pakanoista voisi tulla kristittyjä.
Kuitenkin kuulleessaan näiden puhuvan kielillä, asia oli varma.
He siis uskoivat siksi, että "he kuulivat kuinka nämä -
puhuivat kielillä ja ylistivät Jumalan suuruutta."
Muuta todistetta ei ollut, eivätkä he sellaista pyytäneetkään.
Tänään jotkut sanoisivat: "Heidän olisi pitänyt odottaa -
noin kuusi viikkoa ja katsoa syntyisikö mitään hedelmää."
Nyt emme puhu Hengen hedelmistä vaan lahjasta. Ne ovat eri asioita.
Molemmat silti tärkeitä.
Lahjan vastaanottaa heti kerralla, -
mutta hedelmä syntyy hitaan kasvuprosessin tuloksena.
Jotkut olette juuri viettäneet joulua ja joillakin teistä oli joulukuuset. Eikö?
Laitoitte lahjojanne joulukuusen alle.
Henkilöt, joille lahjat olivat tulivat ja noutivat ne pois. Siinä kaikki.
Lahja vastaanotetaan yhdellä kerralla,
kun puolestaan hedelmän kasvaminen, kuten omenan,
vie aikansa. Se on prosessi.
Hedelmän syntyminen on tärkeää, mutta älkää sekoittako sitä lahjaan.
Puhumme siis Pyhän Hengen lahjasta, jonka voi yhdellä -
kertaa vastaanottaa.
Pietari vastaa Corneliuksen talossa oleville:
"Kuka voi estää kastamasta vedellä näitä, jotka
ovat saaneet Pyhän Hengen niin kuin mekin?"
Näiden ihmisten ja helluntaina koolla olleiden välillä ei ollut eroa.
Myöhemmin hän sanoo juutalaisille uskonveljilleen, -
jotka olivat kritisoineet pakanoille puhumista...Pietari sanoo -
Apt. 11:15 "Ja kun aloin puhua, laskeutui Pyhä Henki heihin -
niin kuin alussa meihin."
Corneliuksen talossa ei käynyt väkevää tuulenpuuskaa -
eikä näkynyt tulenlieskoja, mutta yhdistävä tekijä oli, -
että kaikki alkoivat puhua uusilla kielillä.
En usko, että tätä voi kyseenalaistaa.
Tämä oli se sinetti, jonka apostolit saivat ja -
joka muissa hyväksyttiin eikä toista sinettiä enää pyydetty.
En löydä Uudesta testamentista muita sinettejä.
Tiedän, että kielilläpuhumista pidetään joskus outona.
Ettei se olisi oikeaoppista, vaan jopa demonista.
Muistan erään evankelisen pastorin,
joka ei suostunut kävelemään kadun samalla puolella kanssani, -
koska hän tiesi, että minulla on kielilläpuhumisen armolahja.
Annan kyllä anteeksi, mutten allekirjoita hänen mielipiteitään.
Jumala asettaa joskus johonkin kokemukseen -
liittyvän kompastuskiven. Ellei ole tosissaan, jää syrjään.
Joillekin se, kun ihmiset puhuvat kielellä, jota eivät ole oppineet -
on pahennustaherättävää.
Sanoisin, että meillä anglosaksi-eurooppalais-
amerikkalaistaustaisilla on väärä kuva kristillisyydestä.
Ensinnäkin ajattelemme sen olevan kovin juhlallista.
Kirkossa ei puhuta kovaan ääneen.
Hymnit lauletaan, mutta mistään ei pahemmin innostuta.
Tällaisen kuvan itse sain varttuessani.
Kävin kirkossa kahdeksan kertaa viikossa 10 vuoden ajan, -
joten kokemusta ei puutu.
Tämä ei silti ole se raamatullinen kuva.
Monet kärsimme, kun emme ole vapaita ilmaisemaan mitä -
Jumala meissä tekee.
Raamatun ihmiset itkivät, huusivat, huokailivat, taputtivat käsiään -
tanssivat ja lauloivat. He olivat innoissaan.
Pyhä Henki saa aikaan innon.
Muistakaa mitä Ruth ja minä siteerasimme alussa:
"Toivon Jumala täyttäköön ilolla ja rauhalla teidät, jotka uskotte,
niin että teillä Pyhän Hengen voimasta olisi runsas toivo."
Kuinka meillä on runsaasti toivoa? Pyhän Hengen voiman kautta.
Kuinka monet teistä olette tulvillaan toivoa?
Kuinka moni on innoissaan Jeesuksesta?
On niin iloinen, ettei voi olla hiljaa. Tätä meidän tulisi olla.
Juhlallinen vakavuus ei liity Uuteen testamenttiin.
Otan pian joitakin esimerkkejä. Nyt jatketaan eteenpäin.
Uudessa testamentissa Pyhän Hengen kaste annetaan kahdella tavalla.
Suoraan taivaasta, jolloin se vain lankeaa ihmisten ylle -
kuten helluntaina.
Ja toinen tapa on kätten päällepanemisen kautta.
Sitä kuvataan kolmessa kohdassa: Apt.8:14-19
Tässä ollaan Samariassa.
"Kun Jerusalemissa olevat apostolit kuulivat
samarialaisten ottaneen vastaan Jumalan sanan,
he lähettivät Pietarin ja Johanneksen heidän luokseen.
Perille tultuaan nämä rukoilivat Samarian uskovien puolesta,
että he saisivat Pyhän Hengen."
Nämä ihmiset uskoivat ja heidät oli kastettu.
He olivat pelastettuja, mutta eivät olleet vielä saaneet Pyhää Henkeä.
Apostolit eivät olleet tyytyväisiä vaan he tahtoivat -
pelastuksen lisäksi heille enemmän.
Jae 16: "Henki näet ei ollut vielä laskeutunut kehenkään heistä; -
heidät oli ainoastaan kastettu Herran Jeesuksen nimeen.
Pietari ja Johannes panivat kätensä heidän päälleen, -
ja he saivat Pyhän Hengen."
Tuossa tapauksessa Pyhä Henki tuli toisten uskovien kautta.
Seuraavassa luvussa on Saulus Tarsolaisesta eli Paavalista -
Damaskoksen kaupungissa. Ananias oli lähetetty hänen -
luokseen rukoilemaan kätten päällepanemisen kautta, -
jotta saisi Pyhän Hengen.
Paavali sai Pyhän Hengen kasteen Ananiaksen kautta.
Jos olet kiinnostunut Derek Princen opetuksista, -
ota yhteyttä ja pyydä tuoteluetteloamme.
Yhteystietomme näkyvät ruudussa.